Nordjyllands Beredskab kørte onsdag eftermiddag til en brand mellem Aars og Farsø, hvor ilden var gået gennem taget.

Onsdag eftermiddag opstod der brand i et hus, der ligger på Overvejen 21 ved mellem Aars og Farsø. Nordjyllands Beredskab skrev på Twitter, at der var så meget gang i branden, at ilden var gået gennem taget. - Huset er mere eller mindre udbrændt og står ikke til at redde, siger indsatsleder Klavs Bojsen fra Nordjyllands Beredskab. Både beredskab fra Farsø og Aars har været med til brandslukningen. De kom blandt andet frem med en tankvogn og en sprøjte. Beredskabet er færdige med den egentlige brandslukning og står nu overfor efterslukning. - Jeg forventer, at vi har cirka en halv times arbejde foran os, siger Klavs Bojsen. Ud over de store materielle skader på huset er husets ejer kørt til observation for røgforgiftning. Der er ingen skader omkringliggende materiel. Nordjyllands Beredskab fik meldingen om brand klokken 14.53, og det vides endnu ikke, hvordan branden opstod. Indsatslederen mener dog, at branden er opstået i den ende af huset, hvor køkkenet ligger.